Diari Oficial de la Generalitat Valenciana


Sumari del DOGV 1547, del 21-05-1991 (1991/821210)

RESOLUCIÓ del Conseller d'Obres Públiques, Urbanisme i Transports, de data 7 de març de 1991, per la qual s'aprova definitivament la modificació núm. 16 del Pla General de Torrevieja.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1547

Data del DOGV
:   21-05-1991

Secció del DOGV
:   ALTRES DISPOSICIONS

Número del document
:   1991/821210


Data del document
:   07-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports de 7 de març de 1991, per la qual s'aprova definitivament la modificació núm. 16 del Pla General de Torrevieja.  
Vist el Projecte de Modificació Puntual núm. 16 del Pla General de Torrevieja. Nou traçat vial a Casa de la Primavera, i  
Vist que el Ple de l'Ajuntament de Torrevieja el dia 21 de novembre de 1988, aprovà inicialment la modificació núm. 16 del Pla General. L'esmentat acord va ser publicat en el Butlletí Oficial de la Província de 29 de desembre de 1988, i en el diari La Verdad de 27 de desembre de 1988, a fi que fos exposat públicament durant el període d'un mes.  
Vist que com a conseqüència del tràmit d'informació pública, no es va presentar cap al·legació, segons es dedueix del certificat expedit pel Sr. secretari de l'Ajuntament.  
Vist que l'Ajuntament de Torrevieja acordà aprovar provisionalment l?expedient en sessió plenària realitzada el 22 de febrer de 1989.  
Vist que la Comissió Territorial d'Urbanisme en sessió de 29 de gener de 1991, acordà emetre informe favorable sobre l?expedient a l?efecte que preveu l'article 15.2, en relació amb el 3.2 del Decret 137/1990 de 30 de juliol, del Consell de la Generalitat Valenciana.  
Vist que la finalitat de la Modificació Puntual és la rectificació del traçat d'un vial públic en la urbanització Casa de la Primavera que estava previst en el Pla Parcial i que va ser assumit en tots els seus punts pel Pla General, si bé se'n va produir una errada en els plànols ja que es va augmentar la longitud en 22 m.  
Atés que la modificació no introdueix cap alteració en la normativa vigent, i es mantenen les ordenances d'edificació, ús, zonificació i classificació del sòl.  
Atés que s'ha acomplert allò que preveuen els articles 40.1, 41.1 i 2 de la Llei del Sòl i concordants del Reglament de Planejament, en relació amb els articles 3.2 i 15.2 del Decret 137/1990, de 30 de juliol, del Consell de la Generalitat Valenciana, pel que fa referència a la tramitació de la modificació del Pla General.  
Vistos els preceptes legals citats, la Llei de Procediment Administratiu i d'altres disposicions de pertinent i general aplicació, en virtut de les facultats que em confereix el Decret 137/1990, de 30 de juliol, del Consell de la Generalitat Valenciana pel qual s'aprova el Reglament dels òrgans Urbanístics de la Generalitat Valenciana, resolc:  
Aprovar definitivament la modificació núm. 16 del Pla General de Torrevieja.  
Contra aquesta resolució que no esgota la via administrativa hom pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 7 de març de 1991. - El Conseller d'Obres Públiques, Urbanisme i Transports: Eugenio Burriel de Orueta.